**Lenjeria săracilor produce sârme**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

să nu vă mire că trenurile

vorbesc în șoaptă

atunci când transportă girafe

cu urme în jurul gâtului

în mijlocul furtunii

se opresc să ridice un cort

sunt gata de muncă

pentru ouă și șuncă

plătim bilet

circul începe discret

cu o femeie cu barbă rotundă

călare pe o cămilă scundă

ce sandale frumoase

cu barete de sârmă

are clovnul din colț

rezemat de o bârnă

ce urechi lunguiețe

ne-au crescut dintr-o dată

pe taraba unei piețe

doar mănușile albe ar mai fi

de-o carată

11-24 februarie 2019, Constanța